ພວກຍິງ​ສາວ ຕົກເປັນເຫຍື່ອ ຂອງການຄ້າມະນຸດ ທ່າມກາງອັດຕາການຫວ່າງງານ ເພີ້ມຂຶ້ນນັບມື້ ຢູ່ໃນລາວ
ອັດຕາແຮງ​ງານ​ລາວໃນຊຸມປີມໍ່ໆມານີ້ ເພີ້ມສູງຂຶ້ນນັບມື້ ສະນັ້ນກໍາມະກອນລາວຫລາຍໆພັນຄົນພາ​ກັນດີ້ນຮົນຊອກ​ຫາ​ງານທັງ ຢູ່ໃນລາວແລະຕ່າງ​ປະ​ເທດ​ ສຸດແລ້ວທີ່ເງື່ອນໄຂທີ່ຈະເປັນໄປໄດ້ຂອງໃຜລາວ. 
ຂະນະທີ່ອັດຕາຄົນຫວ່າງງານໃນລາວມີທ່າອ່ຽງເພີ້ມຂຶ້ນຢູ່ນີ້ ແຮງງານ ລາວກໍພາກັນດີ້ນຮົນ ຊອກຫາງານທັງໃນລາວ ແລະຕ່າງປະເທດ ສຸດແລ້ວແຕ່ເງື່ອນໄຂຂອງແຕ່ລະຄົນທີ່ຈະເປັນໄປໄດ້ ແຕ່ວ່າສໍາລັບການຊອກຫາວຽກເຮັດງານທໍາ ຂອງແຮງງານທີ່ບໍ່ມີຝີມືສູງພາຍໃນປະເທດຢູ່ເຂດເສດຖະກິດພິເສດບາງ ແຫ່ງໂດຍສະເພາະໃນເຂດພາກເໜືອຂອງປະເທດນັ້ນປາກົດມີການລາຍງານວ່າ ຍັງບໍ່ມີການຈັດຕັ້ງ ໃນການຈ້າງງານທີ່ມີຄວາມໂປ່ງໃສ ແລະໃຫ້ຂໍ້ມູນແກ່ເເຮງງານລາວ ຢ່າງກວ້າງຂວາງເທື່ອ ຈຶ່ງເຮັດໃຫ້ມີບາງກໍລະນີທີ່ຕົກເປັນເຫຍື່ອຂອງການຄ້າມະນຸດ ໄຊຈະເລີນສຸກ ຈະນຳເອົາລາຍລະອຽດ ຈາກນັກຂ່າວຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ເຖິງແມ່ນວ່າ ລາວອາດຈະມີຄວາມຕ້ອງການແຮງງານໃນບາງທຸລະກິດພາຍໃນປະເທດກໍຕາມ ແຕ່ອັດຕາແຮງງານລາວໃນຊຸມປີມໍ່ໆມານີ້ ເພີ້ມສູງຂຶ້ນນັບມື້ ສະນັ້ນກໍາມະກອນລາວຫລາຍໆພັນຄົນພາກັນດີ້ນຮົນຊອກຫາງານທັງ ຢູ່ໃນລາວແລະຕ່າງປະເທດ ສຸດແລ້ວທີ່ເງື່ອນໄຂທີ່ຈະເປັນໄປໄດ້ຂອງໃຜລາວ ດັ່ງວີໂອເອລາວ ໄດ້ສະເໜີໄປໃນເດືອນແລ້ວນີ້ ຢູ່ພາຍໃນລາວເອງ ກັບມີຄວາມຕ້ອງການແຮງງານຢ່າງຫລວງຫລາຍ ເພື່ອເຮັດວຽກຢູ່ໃນເຂດເສດຖະກິດພິເສດ ອີງຕາມທ່ານ ປ ອ ລິດທິກອນ ພູມມະສັກ, ປະທານບໍລິຫານ ກຸ່ມບໍລິສັດ ໄອເອເອັຟ (IAF) ຊຶ່ງທ່ານກ່າວວ່າ: ແຕ່ຢ່າງໃດກໍຕາມ ໃນການໄປເຮັດວຽກໃນເຂດເສດຖະກິດພິເສດຢູ່ໃນເຂດສາມຫລ່ຽມຄໍາ ໃນພາກເໜືອຂອງລາວນັ້ນ ກໍປະສົບກັບຄວາມຫຍຸ້ງຍາກຫລາຍ ທັງນີ້ ກໍເນື່ອງມາຈາກຄວາມຮູ້ເທົ້າບໍ່ເຖິງການ ໃນການຊອກຫາງານ ຈຶ່ງເຮັດໃຫ້ບາງຄົນຕົກເປັນເຫຍື່ອຂອງການຄ້າມະນຸດ ດັ່ງທີ່ພະນັກງານທ່ານນຶ່ງ ຂອງບໍລິສັດເອກະຊົນ ໃນແຂວງບໍ່ແກ້ວ ທີ່ມີຫ້ອງການໃນເຂດເສດຖະກິດພິເສດສາມຫລ່ຽມຄໍາ ທີ່ລົງທຶນໂດຍ ບໍລິສັດຈີນນັ້ນ ເວົ້າສູ່ຟັງວ່າ: ເພື່ອຫລີກລ້ຽງບັນຫາດັ່ງກ່າວນີ້ ເຈົ້າໜ້າທີ່ອາວຸໂສທ່ານນຶ່ງ ໃນລັດຖະບານລາວໃຫ້ຄໍາເຫັນວ່າ: ໃນບົດລາຍງານ 10 ປີ (1919-2019) ຂອງຕົນນັ້ນ ອົງການແຮງງານສາກົນ ຫລື ILO ເວົ້າວ່າ ການລົງທຶນໃນໂຄງການຕ່າງໆ ຢູ່ລາວ ບໍ່ສາມາດຕອບສະໜອງວຽກເຮັດງານທໍາ ໃຫ້ຄົນລາວໄດ້ຢ່າງພຽງພໍ ຂະນະທີ່ປະຊາກອນທີ່ຢູ່ໃນເກນອາຍຸອອກແຮງງານທີ່ມີທ່າອ່ຽງເພີ້ມຂຶ້ນຢ່າງວ່ອງໄວ ໃນປີ 2000, ປະຊາ ກອນລາວ ໃນເກນອອກແຮງງານ ກວມເອົາປະມານ 48 ເປີເຊັນ ຂອງປະຊາ ກອນ ທີ່ມີ 5 ລ້ານປາຍຄົນ ໃນຕອນນັ້ນ ມາຮອດປີ 2020, ປະຊາກອນໃນເກນອອກແຮງງານໄດ້ເພີ້ມຂຶ້ນເປັນ 3 ລ້ານ 787 ພັນ 334 ຄົນ ຊຶ່ງກວມເອົາເກືອບຮອດ 53 ເປີເຊັນ ຂອງພົນລະເມືອງລາວ, ອີງຕາມສະຖິຕິຂອງ World Bank Open Data ສະນັ້ນອັດຕາຄົນຫວ່າງງານໃນລາວ ກໍເພີ້ມຂຶ້ນຢ່າງບໍ່ຢຸດຢັ້ງ ຊຶ່ງກໍຄືຈາກ 9 8 ເປີເຊັນ ໃນປີ 2017 ຂຶ້ນເປັນ 21 8 ເປີເຊັນ ໃນທ້າຍປີ 2021 ອີງຕາມ ທ່ານພົງໄຊສັກ ອິນທະລາດ, ຮອງລັດຖະມົນຕີກະຊວງແຮງງານ ແລະສະຫວັດດີການສັງຄົມ ກ່າວເມື່ອມໍ່ໆມານີ້ ສະພາບຂາດການກວດກາແລະຄຸ້ມຄອງແຮງງານລາວ ເມື່ອບວກກັບບໍ່ມີການເຜີຍ ແຜ່ຂໍ້ມູນໃນການຈ້າງງານຢ່າງກວ້າຂວາງແລ້ວ ກໍຍິ່ງຈະເຮັດໃຫ້ຕະຫລາດແຮງງານຂອງລາວ ທີ່ບອບບາງຢູ່ແລ້ວນັ້ນ ຍິ່ງຈະມີບັນຫາເພີ້ມຂຶ້ນ ທາງດ້ານທາງສະພາການຄ້າແລະອຸດສາຫະກໍາລາວ, ເມື່ອມໍ່ໆມານີ້ ກໍໄດ້ຈັດງານມະຫາກຳສົ່ງເສີມແຮງງານລາວ ປະຈຳປີ 2022 ຫລື Lao Employment Expo 2022 ຂຶ້ນເປັນຄັ້ງທໍາອິດຢູ່ໃນນະຄອນຫລວງວຽງຈັນ ຊຶ່ງດໍາເນີນໄປເປັນເວລາ 5 ວັນ ແລະມີບັນດາຜູ້ປະກອບການ ໃນນັ້ນມີຜູ້ປະກອບການໃນທົ່ວປະເທດເຂົ້າຮ່ວມທັງໝົດ 68 ຮ້ານວາງສະແດງຈາກ 65 ພາກສ່ວນ ທີ່ມາຈາກຫລາຍຂະແໜງການ ເຂົາເຈົ້າເປີດຮ້ານວາງສະແດງ, ໃຫ້ຂໍ້ມູນຂ່າວສານ, ການປະກາດຮັບສະໝັກງານ ແລະ ຮ່ວມສຳມະນາແລກປ່ຽນປະສົບການໃນຫົວຂໍ້ຕ່າງໆ ຫລັງຈາກງານມະຫະກໍານີ້ ສິ້ນສຸດແລ້ວ ທ່ານໄຊບັນດິດ ຣາຊະພົນ, ຮອງປະທານສະພາການຄ້າ ແລະ ອຸດສາຫະກໍາແຫ່ງຊາດລາວ ທີ່ເປັນປະທານຄະນະກຳມະການຈັດງານນີ້ ສະຫລຸບໃຫ້ຟັງວ່າ ບໍລິສັດທີ່ເຂົ້າຮ່ວມງານມະຫາກຳໃນຄັ້ງນີ້ ມີຄວາມຕ້ອງການແຮງງານ ລວມກັນທັງໝົດຫຼາຍກວ່າ 100,000 ຄົນ ຊຶ່ງທ່ານຫວັງວ່າ ຈະແກ້ໄຂໄພຫວ່າງງານໃນລາວໄດ້ບໍ່ຫລາຍກໍໜ້ອຍ